2. ปัจจัยความเสี่ยง

ปัจจัยความเสี่ยงสามารถจำแนกได้ดังนี้.-

2.1 ความเสี่ยงจากการลงทุนในหุ้นบริษัทต่าง ๆ

บริษัทฯ ร่วมลงทุนในหุ้นบริษัทต่าง ๆ ในสัดส่วนการถือหุ้นไม่เกินร้อยละ 50 ของทุนจดทะเบียน

ของบริษัทนั้น ๆ การลงทุนจะกระจายไปในหลายประเภทธุรกิจ เพื่อเป็นการกระจายความเสี่ยง
มีบริษัท

จำนวนหนึ่งถือหุ้นในลักษณะไขว้กันหรือย้อนกลับ โดยสัดส่วนการถือหุ้นที่ถือย้อนกลับนั้นนับเป็น

สัดส่วนที่น้อยมาก บริษัทฯ ไม่มีอำนาจควบคุมกิจการในบริษัทที่ลงทุน ทั้งนี้ การดำเนินการของบริษัท

ในกลุ่มเป็นอำนาจอิสระของคณะกรรมการของบริษัทนั้น ๆ

บริษัทฯ และบริษัทในกลุ่มจะพิจารณาศักยภาพในการลงทุนและจะลงทุนร่วมกัน โดยจะพิจารณา

ลงทุนในธุรกิจที่เกี่ยวเนื่องกันหรือเอื้อประโยชน์ต่อกัน มีนโยบายให้บริษัทที่ร่วมลงทุนและทำธุรกิจที่

เกี่ยวเนื่องกับกิจการที่ลงทุนมากที่สุดเป็นผู้ติดตามผลการดำเนินงานของบริษัทนั้น ๆ
เพื่อให้ทราบปัญหา

ที่เกิดขึ้นและรายงานให้บริษัทฯ และผู้ถือหุ้นในกลุ่มทราบ เพื่อร่วมกันเสนอแนวทางแก้ไขให้ทันกับ

สถานการณ์นั้น ๆ บริษัทฯ ได้รับผลตอบแทนจากการลงทุนในรูปของเงินปันผล แต่หากบริษัทใด

มีผลขาดทุน นอกจากบริษัทฯ ไม่ได้รับเงินปันผลแล้วยังต้องบันทึกการด้อยค่าของเงินลงทุน ซึ่งมีผล

กระทบต่อกำไรและขาดทุนตลอดจนมูลค่าทรัพย์สินของบริษัทฯ

ปี 2554 จำนวนบริษัทที่บริษัทฯ ได้ร่วมลงทุนในหุ้นบริษัทต่าง ๆ มีจำนวนทั้งสิ้น 155 บริษัท และ

มีการบันทึกผลขาดทุนจากการด้อยค่าของเงินลงทุนจำนวน 10 บริษัท เป็นเงินทั้งสิ้น
24,153,669.60 บาท

2.2 ความเสี่ยงจากการค้ำประกันบริษัทในกลุ่ม

บริษัทฯ มีการค้ำประกันวงเงินสินเชื่อให้กับบริษัทในกลุ่ม ทั้งบริษัทที่ตั้งขึ้นใหม่และบริษัทร่วม

ทุน โดยการค้ำประกันให้กับบริษัทที่ตั้งขึ้นใหม่นั้นจะพิจารณาจากความจำเป็น สำหรับบริษัทร่วมทุน

จะค้ำประกันตามสัดส่วนการลงทุน การค้ำประกันมีความเสี่ยงหากบริษัทในกลุ่มที่บริษัทฯ ค้ำประกัน

ไม่สามารถชำระหนี้ให้แก่เจ้าหนี้ได้อาจมีผลกระทบต่อบริษัทฯ ที่ต้องไปร่วมรับผิดชอบ และหากบริษัท

ดังกล่าวมีผลการดำเนินงานที่ขาดทุน บริษัทฯ ยังต้องบันทึกผลขาดทุนจากภาระค้ำประกัน ซึ่งมีผล

กระทบต่อผลการดำเนินงานของบริษัทฯ บริษัทฯ จึงมีนโยบายที่จะลดความเสี่ยงในเรื่องดังกล่าว
โดย

ลดการค้ำประกันที่เกินจำเป็น รวมทั้งให้บริษัทในกลุ่มที่มีหน้าที่รับผิดชอบตามสายธุรกิจเป็นผู้ค้ำประกัน

แทน นอกจากนี้ ยังพยายามให้บริษัทในกลุ่มต้องมีความสามารถที่จะยืนหยัดอยู่ได้ด้วยตัวบริษัทเอง

ณ สิ้นปี 2554 บริษัทฯ มีการค้ำประกันวงเงินสินเชื่อให้กับบริษัทในกลุ่มจำนวน 8 บริษัท วงเงิน

รวม 163 ล้านบาท ยอดใช้ไปรวม 23 ล้านบาท และในปีที่ผ่านมาไม่มีการบันทึกผลขาดทุนจากภาระ

ค้ำประกัน

2.3 ความเสี่ยงจากการให้เช่าและบริการ

บริษัทฯ มีรายได้จากการให้เช่า และบริการสาธารณูปโภค ภายในสวนอุตสาหกรรมเครือสหพัฒน์

บริษัทฯ จำเป็นต้องจัดเตรียมความพร้อมในด้านต่าง ๆ ทั้งในด้านอาคารสำนักงาน โรงงาน
และระบบ

สาธารณูปโภค เพื่อให้ครอบคลุมการบริการต่อลูกค้าที่จะมาดำเนินกิจการ ในสวนอุตสาหกรรมเครือ

สหพัฒน์ หากทรัพย์สินดังกล่าวเกิดความเสียหาย บริษัทฯ จะได้รับผลกระทบในด้านรายได้ ดังนั้น

บริษัทฯ จึงมีมาตรการในการป้องกันความเสียหายที่อาจจะเกิดขึ้นจากทรัพย์สิน โดยการทำประกัน

วินาศภัย เพื่อลดและกระจายความเสี่ยงต่อทรัพย์สินดังกล่าว จำนวน 494,563,000.00 บาท

ปี 2554 บริษัทฯ มีรายได้จากการให้เช่าจำนวน 92,085,898.35 บาท และมีรายได้จากบริการ

สาธารณูปโภคจำนวน 1,627,388,417.74 บาท

4.  ความเสี่ยงในด้านสิ่งแวดล้อมและภัยธรรมชาติ

2.4.1 ความเสี่ยงในด้านสิ่งแวดล้อม

ปัจจุบันสังคมโลกให้ความสำคัญกับภาวะโลกร้อน และการแก้ไขปัญหาสิ่งแวดล้อมบริษัทฯ

ซึ่งเป็นผู้ประกอบการธุรกิจสวนอุตสาหกรรมย่อมตระหนักดีถึงปัญหาดังกล่าวโดยได้ปฏิบัติตามกฎหมายและข้อบังคับต่าง
ๆ เกี่ยวกับผลกระทบต่อสิ่งแวดล้อม และจัดทำรายงานผลกระทบสิ่งแวดล้อม (EIA)

เสนอ ต่อสำนักนโยบายและแผนสิ่งแวดล้อมกระทรวงวิทยาศาสตร์และเทคโนโลยี มีการติดตามและ

รายงานผลการดำเนินงานตามมาตรการที่กำหนดอย่างต่อเนื่อง เพื่อให้สถานประกอบการต่าง ๆ
ที่อยู่

ภายในสวนอุตสาหกรรมเครือสหพัฒน์ปราศจากปัญหาสิ่งแวดล้อมต่าง ๆ อาทิ เช่น ปัญหามลพิษทาง

อากาศและน้ำเสีย ซึ่งอาจมีผลกระทบกับชุมชนโดยรอบและอาจนำไปสู่การฟ้องร้องทางกฎหมาย
ทำให้

บริษัทฯ ต้องเสียชื่อเสียงและเสียค่าสินไหมตามคดีความที่เกิดขึ้นจนไม่สามารถดำเนินธุรกิจต่อไปได้
ซึ่ง

ที่ผ่านมาไม่มีปัญหาดังกล่าว และเพื่อเป็นการป้องกันความเสี่ยงบริษัทฯ
จึงได้ดำเนินโครงการยกระดับ

มาตรฐานผู้ประกอบการอุตสาหกรรมด้วยระบบการจัดการสิ่งแวดล้อม ส่งผลให้สวนอุตสาหกรรมเครือ

สหพัฒน์ทั้ง 3 แห่ง ได้รับการรับรองระบบการจัดการสิ่งแวดล้อม ISO 14001 : 2004 ของระบบ
Central

WasteWater Treatment จากสถาบันรับรองมาตรฐาน ไอเอสโอ และสำนักรับรองระบบคุณภาพ
(สรร.)

สังกัดสถาบันวิจัยวิทยาศาสตร์และเทคโนโลยีแห่งประเทศไทย (วว)

2.4.2 ความเสี่ยงในด้านภัยธรรมชาติ

  สวนอุตสาหกรรมเครือสหพัฒน์ กบินทร์บุรี และสวนอุตสาหกรรมเครือสหพัฒน์ ลำพูน

ตั้งอยู่ในพื้นที่ราบสูง เป็นทำเลที่มีความเสี่ยงน้อยจากอุทกภัย และเป็นปัจจัยสำคัญของนักธุรกิจในการ

ตัดสินใจตั้งสถานประกอบการอุตสาหกรรม ส่วนสวนอุตสาหกรรมเครือสหพัฒน์ ศรีราชา ตั้งอยู่ใน

พื้นที่ราบชายฝั่งทะเลภาคตะวันออก อาจเกิดน้ำหลากเข้าพื้นที่สวนอุตสาหกรรมในระยะเวลาสั้น ๆ
จาก

ลำห้วยสาธารณะหรืออ่างเก็บน้ำ โดยเฉพาะในฤดูที่มีฝนมากผิดปกติ ประเด็นปัญหาอุทกภัยที่เกิดขึ้น

บริษัทฯ ได้จัดทำแผนป้องกันและแก้ไขสถานการณ์ฉุกเฉินไว้พร้อมแล้ว ในแผนงานประกอบด้วยชุด

ปฏิบัติงานติดตามเฝ้าระวังปริมาณและระดับน้ำบริเวณรอบ ๆ พื้นที่สวนอุตสาหกรรมเครือสหพัฒน์

ศรีราชา ในรัศมี 5 กิโลเมตรตลอด 24 ชั่วโมง ทั้งนี้ ได้กำหนดเกณฑ์การเฝ้าระวังไว้ 3 ระดับ
คือ

ระดับปกติ ระดับเฝ้าระวังและแจ้งเตือน ระดับแจ้งเตือนโรงงานและปฏิบัติตามแผนฉุกเฉิน
โดยทำการ

ติดตามข่าวจากกรมอุตุนิยมวิทยา และนำข้อมูลแผนที่อากาศมาวิเคราะห์เป็นประจำอย่างต่อเนื่อง
มีการ

ซ้อมแผนดังกล่าวทุกปี โดยในปีที่ผ่านมาสวนอุตสาหกรรมเครือสหพัฒน์ทุกแห่งไม่ประสบอุทกภัย